**Nr. înreg.**  **12346 / 08.05.2019**

 **Aprobat,**

**PRIMAR**

**SERBAN ROBERT-NICOLAE**

**ANUNT**

Avand in vedere activitatea specifica din cadrul Orasului Eforie se intentioneaza achizitionarea de **Servicii de dirigentie de santier**, CPV 71520000-9 Servicii de supraveghere a lucrărilor in cadrul proiectului cu titlul “Amenajarea obiectivului turistic natural de utilitate publică – Lacul Belona, Oraşul Eforie” finanțat prin Programul Operational Regional 2014-2020 Axa prioritară 7 - Diversificarea economiilor locale prin dezvoltarea durabilă a turismului Prioritatea de investiții 7.1 - Sprijinirea unei creșteri favorabile ocupării forței de muncă, prin dezvoltarea potențialului endogen ca parte a unei strategii teritoriale pentru anumite zone, care să includă reconversia regiunilor industriale aflate în declin, precum și sporirea accesibilității și dezvoltarea resurselor naturale și culturale (Investiţii în infrastructura de turism)

In conformitate cu **Legea nr. 98/2016 pivind achizitiile publice, autoritatea contractantă** invita operatorii economici care isi desfasoara activitatea in acest domeniu, să depună oferta tehnica si financiara pentru atribuirea contractului de achiziție publică având ca obiect: **Servicii de dirigentie de santier** pentru proiectul cu titlul “Amenajarea obiectivului turistic natural de utilitate publică – Lacul Belona, Oraşul Eforie”.

**Diriginte de şantier** - persoana fizică / juridica, care îndeplineşte condiţiile de studii şi experienţa profesională, autorizati, fiind angajată de către Beneficiar pentru verificarea execuţiei corecte a lucrărilor de construcţii si pentru verificarea calităţii materialelor şi produselor puse în lucrare. El poate activa ca persoană fizică independentă sau în cadrul unei societăţi şi este răspunzător atât faţă de angajator cât şi faţă de organele abilitate ale statului, si ale finantatorului (audit, etc) pentru execuţia conformă cu proiectul şi cu reglementările tehnice în vigoare.

Dirigintele de şantier împreună cu echipa de proiect, va organiza întâlniri săptămânale sau de câte ori este nevoie între colaboratorii proiectului pentru a analiza stadiul investiţiei.

- Se vor urmări respectarea termenelor stabilite

- Se va urmări respectarea de către executant a lucrărilor stabilite prin PT şi DDE şi contract

- Se vor întocmi împreună cu dirigintele de şantier note informative privind verificarea calităţii materialelor şi produselor puse în lucrare şi execuţia corectă a lucrărilor în construcţie.

Obiectivul principal al Contractului de servicii de dirigenţie de şantier este de asigurare a verificării execuției corecte a lucrărilor de construcții, pe tot parcursul implementării cu succes a proiectului “Amenajarea obiectivului turistic natural de utilitate publică – Lacul Belona, Oraşul Eforie” din punct de vedere al parametrilor timp, cost, calitate şi siguranţă.

In urma aprobarii referatului nr. 12330/08.05.2019, se vor achizitiona Servicii de dirigentie de santier pentru proiectul cu titlul “Amenajarea obiectivului turistic natural de utilitate publică – Lacul Belona, Oraşul Eforie”.

**Cerintele specifice** Serviciilor de dirigentie de santier de asistenta tehnica - dirigenţie de şantier ce se vor achiziționa:

Natura serviciilor care trebuie furnizate de către Dirigintele de şantier sunt:

- Dirigenţie de şantier pentru Beneficiar în contractul de lucrări şi sprijin pentru echipa de implementare a proiectului;

- Monitorizarea, supervizarea şi certificarea lucrărilor de construcţii conform prevederilor legislatiei române în vigoare, prevederile Legii nr. 10/1995, cu modificarile si completarile ulterioare

- Certificarea situaţiilor de plată întocmite de către Constructor şi a facturilor acestuia către Beneficiar, completarea la zi a oricăror fişe, anexe, formulare cerute de finanţator şi/sau beneficiar şi a altora ulterior apărute, a documentaţiei şi rapoartelor necesare proiectului; certificarea atașamentelor întocmite de către constructor și dirigintele de șantier.

Pe perioada implementării proiectului vor fi desfăşurate activităţi de monitorizare şi verificare a stadiului de implementare a proiectului conform indicatorilor proiectului. Monitorizarea proiectului va fi efectuată de către echipa de proiect, împreună cu Dirigintele de şantier. Această activitate este o activitate cu caracter administrativ şi de monitorizare şi este constituită din principalele acţiuni (management activităţi proiect, urmărire lucrări, raportări, etc.) desfăşurate de echipa de management a proiectului pentru buna derulare a acestuia.

Dirigintele de şantier îşi va desfăşura activitatea ca reprezentant al Beneficiarului în relaţiile cu Proiectantul, Constructorul, Furnizorii, Prestatorii de servicii în derularea contractului de lucrări, în concordanţă cu condiţiile Contractului de finanţare şi ale legislaţiei specifice pentru execuţia de lucrări.

**Rolul dirigintelui de santier în execuţia lucrărilor:**

* Asigurarea calităţii lucrărilor de construire executate în cadrul proiectului finanţat
* Asigurarea prezenţei pe şantier pe parcursul executării lucrărilor
* Asigurarea respectării prevederilor legale şi a reglementărilor tehnice specifice, care reglementează modul de autorizare şi de execuţie a lucrărilor de construire specifice proiectului
* Asigurarea respectării contractelor, proiectelor tehnice şi caietelor de sarcini
* Verificarea conformităţii, din punct de vedere calitativ, a materialelor şi produselor folosite la lucrare cu cerinţele proiectului
* Semnalarea promptă a oricăror descoperiri de urme de interes istoric, artistic sau arhitectural şi solicitarea către angajator de a lua măsurile de protejare provizorie a acestora până la înregistrarea lor şi decizia privind continuarea lucrărilor
* Verificarea respectării cerinţelor reglementate legal şi tehnic privind atestarea şi controlul calităţii, privind utilizarea de produse noi
* Verificarea conformităţii documentaţiei de execuţie cu reglementările legale şi tehnice specifice
* Verificarea realizării construcţiilor şi asigurarea nivelului calitativ al acestora, în conformitate cu prevederile contractului, proiectelor tehnice, caietelor de sarcini şi ale reglementarilor tehnice în vigoare

Documentaţia standard pentru Dirigintele de şantier:

* Proces verbal de predare - primire a amplasamentului şi a bornelor de repere
* Proces verbal de trasare a lucrărilor
* Proces verbal de control al calităţii lucrărilor în faze determinante
* Proces verbal pentru verificarea calităţii lucrărilor ce devin ascunse
* Proces verbal de recepţie calitativă
* Raport de neconformitate
* Fişa rezumativă pentru certificatul intermediar de plată
* Centralizatorul financiar al categoriilor de lucrări
* Liste de cantităţi
* Restituirea avansurilor
* Centralizatorul notelor de comandă suplimentară/de renunţare
* Foaie de ataşament
* Nota de comandă suplimentară/de renunţare
* Raport de inspectare lucrări
* Minuta şedinţa
* Jurnal de şantier
* Jurnal de restaurare
* Documentar foto
* Proces-verbal de recepţie la terminarea lucrărilor
* Fișa de date sintetice
* Comunicare privind începerea execuției lucrărilor
* Note de constatare

Dirigintele de şantier va avea obligativitatea întocmirii de rapoarte periodice care sa însotească situaţiile de lucrări, sau ori de câte ori beneficiarul o cere. Acestea vor fi însoţite de un jurnal fotografic, el fiind remis beneficiarului în forma tipărită color ca sinteză şi, in extenso, în format digital.

**Cerinţe minime profesionale**

Cerinţele minime profesionale solicitate de către Autoritatea Contractantă şi pe care trebuie să le îndeplinească Dirigintele de Şantier sunt stabilite conform Ordinului nr. 1.496/13.05.2011 pentru aprobarea Procedurii de autorizare a diriginţilor de şantier, cu modificarile si completarile ulterioare (Ordinul MDRT nr. 277/2012 și Ordinul MDRT nr. 3482/2013), în funcţie de specificul şi categoria de importanţă a construcţiei stabilite de către Proiectantul construcţiei.

Dirigintele de şantier trebuie să facă dovada că este autorizat conform Procedurii de autorizare a diriginților de şantier stabilită prin Ordinul nr. 1.496/13.05.2011 pentru aprobarea Procedurii de autorizare a diriginţilor de şantier, regasindu-se in Registrul dirigintilor de santier publicat pe site ISC: <https://www.isc.gov.ro/list_aut.php?list=dir>după cum urmează:

|  |  |
| --- | --- |
| **Cod domeniu/ subdomeniu de autorizare** | **Domeniul/subdomeniul de autorizare** |
| **2** | **Construcţii civile, industriale şi agricole** |
| **6.1** | **Retele tehnico-edilitare si alimentare cu apa** |
| **8.1** | **Instalaţii electrice**  |
| **8.2** | **Instalaţii sanitare, termoventilaţii** |

Durata contractului de servicii, termene şi alte precizări

Data de începere a contractului este data Ordinului de incepere a serviciilor. Durata contractului este de 36 de luni de la data Ordinului de incepere. In conditiile in care, din motive obiective, perioada de implementare a proiectului se va prelungi pe baza de act aditional incheiat cu AM POR, contractul de servicii de dirigentie de santier se va prelungi in mod automat, fara modificarea valorii acestuia.

Autoritatea contractantă va pune la dispoziţia Dirigintelui de şantier cu care va încheia contractul, următoarele documente:

- Un exemplar din documentaţia tehnică de execuţie;

- Detaliile de execuţie;

- Caietele de sarcini pe specialităţi;

- Un exemplar din contractul de lucrări încheiat cu constructorul;

- Avizele, acordurile şi autorizaţia de construire;

Modalități de plată

Plata serviciilor se va face esalonat pe durata derularii contractului.

Criterii minime de participare: prezentare a operatorului economic cu privire la experienta similara in domeniul in care se incheie contractul, Autorizatii diriginte de santier pentru toate specialitatile necesare supervizarii lucrarilor proiectului “Amenajarea obiectivului turistic natural de utilitate publică – Lacul Belona, Oraşul Eforie”.

Ofertantul desemnat castigator va posta dupa caz in SEAP sub denumirea „Servicii de dirigentie de santier pentru proiectul “Amenajarea obiectivului turistic natural de utilitate publică – Lacul Belona, Oraşul Eforie”.

**Valoarea estimata** – 126.000,00 lei fara TVA, respectiv 149.940,00 inclusiv TVA

**Termen limita primire oferte**: 13.05.2019, ora 12:00

Ofertele se depun la registratura Primariei Orasului Eforie, din strada Progresului nr.1, Eforie Sud.

Achiziția se va realiza prin încheierea unui contract de achiziție publică/factură/comandă în conformitate cu prevederile legale art. 43 alin. 4 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice.

 **INTOCMIT**

 **BIROU ACHIZITII,**

 **CONTOR CATALIN**